

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ, & ΘΡΗΣΚΕΥΜΑΤΩΝ

ΠΕΡ. ΔΙΕΥΘΥΝΣΗ Π/ΘΜΙΑΣ ΚΑΙ Δ/ΘΜΙΑΣ ΕΚΠΑΙΔΕΥΣΗΣ Κ. ΜΑΚΕΔΟΝΙΑΣ

Δ/ΝΣΗ Δ/ΘΜΙΑΣ ΕΚΠΑΙΔΕΥΣΗΣ ΠΙΕΡΙΑΣ

**3ο ΓΕΝΙΚΟ ΛΥΚΕΙΟ ΚΑΤΕΡΙΝΗΣ**

Μιλήτου 1, 601 33 Κατερίνη

ΤΗΛ: 23510-23400 FAX: 23510-45574

E-mail: mail@3lyk-kater.pie.sch.gr

Iστοσελίδα: <http://3lyk-kater.pie.sch.gr/>

Κατερίνη, 17/3/2022

Αρ. Πρωτ : 103

ΠΡΟΣ: ΔΙ.Δ.Ε. Πιερίας

(για ανάρτηση στην ιστοσελίδα)

ΘΕΜΑ: Πρόσκληση εκδήλωσης ενδιαφέροντος ταξιδιωτικών γραφείων για
πραγματοποίηση Εκπαιδευτικής Επίσκεψης στον Βόλο.
Σχετ.: 1) ΥΑ 20883/ΓΔ4/2020 (ΦΕΚ 456/Β/13-02-2020)

Σύμφωνα με την Υπουργική Απόφαση 20883/ΓΔ4/2020 (ΦΕΚ 456/Β/13-02-2020), το 3ο Γενικό Λύκειο Κατερίνης διοργανώνει τριήμερη εκπαιδευτική επίσκεψη με προορισμό τον Βόλο (3 ημέρες – 2 διανυκτερεύσεις) και ζητά από τα ταξιδιωτικά γραφεία κλειστή προσφορά που θα κατατεθεί στο Γραφείο του Διευθυντή του 3ου ΓΕΛ Κατερίνης, το αργότερο μέχρι την Τετάρτη 23 Μαρτίου 2022, και ώρα 10:00 π.μ.

Η επίσκεψη θα πραγματοποιηθεί από Παρασκευή 15 Απριλίου 2022 (ημέρα αναχώρησης) έως Κυριακή 17 Απριλίου 2022 (ημέρα επιστροφής)
Να υπολογιστεί ότι το σύνολο των μαθητών/-τριών είναι περίπου 57 (+/- 2) και των συνοδών καθηγητών/-τριών 4.
Για καλύτερη ασφάλεια και υποστήριξη των μαθητών της εκπαιδευτικής εκδρομής
ζητείται η παροχή των εξής υπηρεσιών (εφόσον ληφθεί υπόψιν η ισχύουσα ΚΥΑ σχετικά την προστασία από την πανδημία):
1. Μεταφορά με λεωφορείο τελευταίας τεχνολογίας, σύμφωνα με τις απαιτήσεις της Ευρωπαϊκής Ένωσης, που θα είναι στη διάθεσή μας όλες τις ημέρες και ώρες,
2. Ξενοδοχεία 3 ή 4 αστέρων με πρωινό. Οι διανυκτερεύσεις να γίνουν σε δωμάτια κλιματιζόμενα με πλήρη εξοπλισμό, δίκλινα ή τρίκλινα για τους μαθητές και μονόκλινα για τους συνοδούς καθηγητές. Παρακαλούμε επίσης, κατά τη σύνταξη της προσφοράς να λάβετε υπόψη ότι θα πρέπει όλα τα δωμάτια να βρίσκονται συγκεντρωμένα στο ίδιο κτίριο και αν είναι δυνατό και στον ίδιο όροφο.
3. Περιηγήσεις βάσει συμφωνημένου προγράμματος με σχετική ελαστικότητα για
προσαρμογή στις συνθήκες της επίσκεψης. Το αναλυτικό καθημερινό πρόγραμμα θα καθοριστεί σε συνεργασία με τους συνοδούς καθηγητές
4. Ταξιδιωτική ασφάλιση αστικής – επαγγελματικής ευθύνης.
5. Πρόσθετη ασφάλιση για την κάλυψη εξόδων σε περίπτωση ατυχήματος ή
ασθένειας μαθητή ή εκπαιδευτικού.
6. Ιατροφαρμακευτική κάλυψη όλων των μαθητών και των συνοδών καθηγητών για όλη τη διάρκεια του ταξιδιού.
7. Απόδειξη σε κάθε μαθητή ανάλογη με τη δαπάνη που αντιστοιχεί στον καθένα
(συνολικό ποσό εκδρομής δια του αριθμού των μαθητών). Στην προσφορά τους τα ταξιδιωτικά γραφεία οφείλουν να συμπεριλάβουν:
 1. Όνομα, κατηγορία και τοποθεσία καταλυμάτων, αριθμό δωματίων και κλινών και τις παρεχόμενες υπηρεσίες.

 2. Υπεύθυνη δήλωση ότι το ταξιδιωτικό πρακτορείο διαθέτει ειδικό σήμα λειτουργίας, το οποίο βρίσκεται σε ισχύ.
 3. Δύο (02) δωρεάν συμμετοχές μαθητών/τριών (οι οποίες συμπεριλαμβάνονται στους 57).
4. Το συνολικό κόστος της εκδρομής και κόστος ανά μαθητή/-τρια ανάλογα με την
παροχή (μετακίνηση & ναύλοι με ή χωρίς διαμονή στο ξενοδοχείο) με την ένδειξη ότι συμπεριλαμβάνεται ο Φ.Π.Α.

Η αξιολόγηση των προσφορών και η επιλογή του ταξιδιωτικού γραφείου θα γίνει
σύμφωνα με το άρθρο 14 Υ.Α. 20883/ΓΔ4/2020 (ΦΕΚ 456/Β/13-02-2020). Ο διαγωνισμός δεν είναι αποκλειστικά μειοδοτικός αλλά και ποιοτικός. Το σχολείο θα επιλέξει την προσφορά που θα εγγυάται την καλύτερη και ασφαλέστερη οργάνωση της εκδρομής.

Η εκδήλωση ενδιαφέροντος θα αναρτηθεί στην ιστοσελίδα της Διεύθυνσης Δευτεροβάθμιας Εκπαίδευσης Πιερίας (<http://dide.pie.sch.gr>) και στην ιστοσελίδα του σχολείου (<http://3lyk-kater.pie.sch.gr>)

 Ο Διευθυντής

Παντελίδης Ιωάννης